Järgnev saade on valminud tänu J.Meyeri teenistuspartnerite toele
IGAPÄEVAELU RÕÕMUD
Meelte ühendus
Olen kirjutanud raamatu "Meelte ühendus",
mis räägib sellest,
kuidas me mõtted on seotud kõige muuga me elus.
Me mõtetest saavad me sõnad ja me sõnadest me suhtumised.
Me mõtetest ja sõnadest kujuneb välja me käitumine.
Nii et me peame mõistma, et kõik me suhted ja väljavaated elule
ning ka me suhe Jumalaga
saab alguse me mõttemaailmast.
Paljud inimesed arvavad, et neil pole kontrolli oma mõtete üle,
kuid see ei vasta üldse mitte tõele.
Me saame ise valida, millele me mõtleme
ja me saame uurida Jumala Sõna ning õppida mõtlema vastavalt sellele.
Ütlen inimestele sageli,
et kui nad tahavad saada osa elust, mis Jumalal on nende jaoks,
siis nad peavad õppima mõtlema nii nagu Jumal mõtleb.
Nii et sa võid omada elu, mida sa omada soovid -
see on mu raamatu 1. ptk'i teema.
Sa võid omada elu, mida oled alati igatsenud
ja sa saad seda muutes oma väljavaateid elule
ja seda, kuidas sa elust mõtled.
Meil on sageli tunne, et me ei saa elu osas midagi ette võtta
Jah, me ei saa igakord muuta oma olukordi.
Küll aga saame me muuta seda, kuidas me oma elusid näeme.
Tahan, et hakkaksid nägema häid asju oma elus
ja võimalusi, mille Jumal on sulle andnud.
Mulle meeldib mõte võimalusest mõelda omi mõtteid
ja sellest, et minu mõtteviis mõjutab mu elu ja selle kulgu.
Ma ei tea, kuidas on sinuga,
aga nagu enamus inimesi,
tahan ka mina omada teatud moel kontrolli oma elu üle.
Ma ei taha olla kui kõige toimuva ohver.
Nii et minu jaoks on julgustav teada,
et ma saan mõjutada oma elu selle läbi,
kui mõtlen nii nagu Jumal tahab, et ma mõtleks.
Nii et ole julgustatud teadmisest, et sa võid mõelda paremaid mõtteid
võrreldes ehk sellega, mida oled siiani mõelnud.
Piibel ütleb:
"Nõnda nagu inimene oma südames mõtleb,
selline ta ka on."
Või:
"Nii nagu inimene südames mõtleb, selliseks ta ka muutub." (Õp.23:7)
Ma ise olen alati öelnud:
"Seal, kus on su meel, seal oled ka sa ise."
Su elu järgneb mõtetele, mida mõtled.
Kui mõtled palju negatiivseid mõtteid, on ka su elu tõenäoliselt negatiivne.
Kui aga usud, loodad ja ootad palju positiivseid asju,
siis sead end ka olukorda, kus sinuga võib juhtuda rohkem head
kui siis, kui oleksid mõelnud negatiivsemalt.
Nii et vaata oma mõtted üle
ja kui need vajavad parandamist, palu Jumala abi selleks,
kogedes paremaid asju kui eales varem.
Ole õnnistatud!
Kuidas on lood selle naisega Markuse 5:25-34,
kellel oli Piibli kohaselt veretõbi.
St ta jooksis verd.
Ta oli kulutanud arstide peale kogu oma vara,
kuid ei kogenud mingitki paranemist.
Usun, et see võib olla ikka üsna heidutav.
Kuid siis ta kuulis Jeesusest.
Ehk tulid sinagi siia täna kellegi kutsel
ja sa kuuled samuti Jeesusest.
Või võib-olla vaatad sa täiesti "juhuslikult" seda saadet
ja kuuled samuti Jeesusest.
See naine kuulis, et Jeesus on nende kandis liikvel
ja Piiblis on öeldud,
et ta tungis läbi suurte rahvahulkade, kes olid Jeesuse ümber.
Inimesed peaaegu et lämmatasid Jeesuse,
mistõttu kuidas pidi see naine sealt üldse läbi pääsema?
Kuid ta ei andnud alla.
Mulle meeldib, mida laiendatud Piibli tõlge ütleb:
"Ta korrutas endale pidevalt:
kui ma vaid saaks puudutada Tema kuuepalistut,
siis ma tean, et ma saan terveks."
Kui ma vaid saaks puudutada Tema kuuepalistut,
siis ma tean, et ma saan terveks.
See naine koges füüsilist tervenemist,
kuid samas on olemas ka vaimne ja emotsionaalne tervenemine,
suhete tervenemine.
Pole ühtki haigetsaamist, mida Jumal ei suudaks tervendada.
Rääkides tervenemisest, tahaksin võtta hetke
ja teha seda kohe praegu.
Kogesin täna ülistuse ajal,
et Jumal tahab tervendada inimesi migreenilistest peavaludest.
Arvasin, et olin selle unustanud,
aga tegelikult tahtis Jumal hoopis, et televaatajad saaksid ka kaasatud.
Nii et kui sa kannatad migreeniliste peavalude all,
palun sul püsti tõusta, et saaksin su eest palvetada.
Kui sul on probleeme migreeniliste peavaludega.
Ja teie seal telekate taga - julgege samuti uskuda!
Sa ütled, et oled võtnud igasugu rohtusid
ja teinud kõikvõimalikku
ning nagunii ei saa keegi sind aidata.
Las ma öelda sulle -
kui ka kõik muu kukub läbi, saab Jeesus siiski tegutseda.
Ja isegi, kui su eest on tuhandeid kordi palutud,
siis ma palun ikkagi su eest, aamen.
Ja me julgeme üheskoos uskuda, et sa saad terveks.
Usun, et osadel teist on just praegu need peavalud.
Ma tean, mida see tähendab - mul olid need 10 aastat
ja sa lihtsalt õpid elama nendega.
Sa oled otsekui harjunud selle valuga oma peas.
Nii et me usume Jumalat selle ime osas.
Aitäh Sulle, Isa, et oled endiselt tervendaja.
Jeesus, sa ei võtnud ainult meie pattu, aga ka kõik me haigused.
Võib-olla osa inimesi pole harjunud sellega,
et keegi võiks paluda nende tervenemise pärast,
kuid Sinu nimel, Jeesus,
võtame me meelevalla igasuguste peavalude
ja migreeniliste peavalude üle
ning ma kuulutan,
et see valu lahkub inimeste eludest just praegu
ja nad ei kannata enam nende migreeniliste peavalude all
Jeesuse nimel, aamen.
Ole terve!
Aamen.
Nii lihtne see ongi.
Saada meile väikene kiri või E-mail,
andes teada, et said terveks ja oled ütlemata rõõmus selle üle.
Seejärel aga räägi sellest kindlasti ka kellelegi teisele, aamen?
Ja kui sul peakski need peavalu sümptomid
uuesti tekkima,
ütle lihtsalt:
"Usun, et Jumal teeb oma tööd mu ihus
just praegu."
Aamen?
Ära unusta, et see võib vahel aega võtta.
Imed võivad sündida hetkega, aga tervenemised võtavad pisut aega.
Nii et ära loobu oma usust.
Jumalaga koos pole miski võimatu.
Johannese 11:40 on üks mu lemmik piiblisalme.
See oli just enne seda,
kui Jeesus hakkas Laatsarust surnuist üles äratama
ning ütles: "Ainult usu ja sa saad nägema Jumala au."
Kui lihtne!
Ainult usu ja saad nägema Jumala au.
Sa nagunii usud midagi,
nii et usu siis parem sellesse, et Jumal aitab sind.
Aamen?
Tõsta oma ootuste taset.
Hakka uskuma Jumalalt rohkemat kui oled eales uskunud.
Keegi ütleb kohe: "Aga mis siis, kui ma pettun?"
Nooh...
Jumal ütleb Piiblis,
et mitte ükski, kes Tema peale loodab, ei jää häbisse.
Las ma selgitada pisut.
See ei tähenda seda, et saad alati kõike, mida soovid.
Nii võid ka kogeda teatud ajutisi tagasilööke,
kuid oma elule tervikuna tagasi vaadates,
võid siiski tõdeda, et Jumal teadis, mida tegi.
Mu elus on olnud ikka väga mitmeid raskeid aegu,
kuid ma ei saa vähimalgi määral väita, et kogeksin kahetsuse raasugi
kõigi nende 40 aasta pärast, mil olen Jumalat teeninud.
Aamen?
Kui raske ka vahel poleks -
see on ikkagi parim pakkumine, mis meil on.
Aamen?
Jeremija 29:11 ütleb:
"Sest mina tunnen mõtteid, mis ma teie pärast mõlgutan,
ütleb Issand:
need on rahu, aga mitte õnnetuse mõtted,
et anda teile tulevikku ja lootust."
Kas pole tore?
Öelge: Jumalal on hea plaan mu jaoks.
Õpetussõnades 15:15 on öeldud,
et ärevad mõtted ja negatiivsed eelarvamused
muudavad kõik me päevad kohutavaks.
"Kõik vaevatud ja rusutud päevad on halvad
tänu ärevatele mõtetele ja negatiivsetele eelarvamustele."
Mis asi see negatiivne eelarvamus on?
Ma isegi ei teadnud, kuniks Jumal näitas mulle.
Tänu kõigele halvale, mis mu elus oli juhtunud,
ei mäletanud ma 20'ndates noore naisena
ühtki päeva, mil oleksin olnud õnnelik.
See on ikka päris kurb.
Mu lapsepõlv läks kaotsi tänu isa poolsele kuritarvitamisele,
alkoholismile ja vägivallale.
Kõik need asjad, mida koged,
kui elad koos kellegagi, kes on omadega nii metsas.
Haiget saanud inimesed teevad haiget ka teistele,
mis ei vabanda muidugi mu isa käitumist,
kuid ta oli omadega täitsa metsas.
Nii et mulle sai lõpuks selgeks,
et tema vihkamine ei aita ei mind ega teda.
Kuid tänu kõigile nendele aastatele täis halbu kogemusi
õppisin edaspidigi ootama üht halba kogemust teise järel.
Kas keegigi siin mõistab, millest ma räägin?
Oled kogenud nii palju halba, nii palju pettumusi,
nii palju tragöödiaid ja halbu uudiseid,
et sa lihtsalt juba ootad hirmunult, millal järgmine litakas ära käib.
Kord peegli ees meiki tehes ja juukseid sättides
ma lausa kogesin seda pinget õhus.
On asju, mida oleme oma elus pikka aega talunud.
Kuid elades koos Jumalaga ja lastes Püha Vaimul teha oma tööd,
hakkame me märkama ja esitama küsimusi asjade suhtes,
mida oleme varem lihtsalt talunud.
Nii et mul oli olnud see tunne väga pikka aega,
kuid ma polnud kunagi küsinud Jumalalt, mis see on?
Tol hommikul olin aga täiega närvis ja küsisin: "Jumal, mis asi see on?"
ja kuulsin oma vaimus vastust: "Negatiivsed eelarvamused."
Samas ma ei teadnud, mida see tähendas?
Kuna aga Jumal on Jumal, ei kulunud just eriti kaua,
kui leidsin "juhuslikult" Õpetussõnad 15:15.
"Kõik vaevatud ja rusutud päevad on halvad
tänu ärevatele mõtetele ja negatiivsetele eelarvamustele."
Ja korraga ma mõistsin, et need negatiivsed eelarvamused
tähendavad ootust, et midagi halba hakkab juhtuma.
See oli kui ootus, et midagi halba hakkab juhtuma.
Mul oli seda nii palju,
et mul oli raske uskuda millessegi heasse,
kuna kartsin, et pean jälle pettuma.
Nii et mul oli kas võimalus astuda usus välja
ja proovida seda, mida Jumal pakub
või elada igavesti kestvas pettumuses.
Seetõttu tahan julgustada sind täna julgeda uskuda,
et su elus pole ühtki asja, mida Jumal ei saaks muuta.
Ta ei tee seda üle öö.
Ta muidugi võiks
ja see oleks isegi tore, kui Ta seda teeks,
aga ma olen siin, et kuulutada sulle evangeeliumi
ja mitte rääkida muinasjutte.
Seetõttu usun, et kui hoiad väga Jeesuse ligi,
on su halvimgi päev Temaga parem kui su parim päev ilma Temata.
Sest, mis iganes sul ka puudub, saab Temas kaetud
ja millest iganes sa ka läbi ei lähe, sa ei pea seda üksi tegema.
Nii et see on ikkagi parim, mis meil on!
Nüüd aga sellest, miks on nii oluline olla jõuline
ja oodata midagi head.
Lootuse juures on tore see,
et sa ei pea ootama lootusrikast tunnet,
vaid sa võid otsustada olla lootusrikas.
Ütlen endale iga päev:
"Täna saab mulle midagi head sündima
ja minu läbi saab täna midagi head sündima."
Ütlen endale iga päev:
"Täna saab mulle midagi head sündima."
Ma juba ootasin muide te selliseid kahtlevaid pilke.
Kuid ma ei lase sel mõttel lihtsalt lennata üle te peade.
Peaksid ütlema iga päev:
"Täna saab mulle midagi head sündima."
Miks? Sest Jumal on hea!
Mitte seetõttu, et sina oled hea, vaid et Jumal on hea.
Kuid ära piirdu vaid sellega.
Ütle ka:
"Minu läbi saab täna midagi head sündima."
Sest ma ei taha vaid ise olla õnnistatud,
vaid ma tahan ka olla õnnistuseks,
sest mulle on selgeks saanud, et õndsam on anda kui saada.
Jesaja 38:18 on üks mõnusamaid salme Piiblis.
Oled sa valmis selleks?
"Ja ometi ootab Issand, et teile armu anda",
mis tähendab, et Ta tahab olla hea te vastu.
Jumal ootab, et olla hea su vastu.
"...ja jääb kõrgeks, et teie peale halastada,
sest Issand on õiguse Jumal,
õndsad on kõik, kes teda ootavad."
Kõik, kes ootavad ja igatsevad Tema järele;
Tema võidu, soosingu, armastuse, rahu, rõõmu
ja katkematu kaasluse järele.
Nii et väga otse ja omadega öelduna:
Juma otsib, ootab ja igatseb kellegi järele, kellele head teha.
Kuid Ta saab olla hea vaid kellegi vastu,
kes otsib, ootab ja igatseb, et Jumal oleks hea ta vastu.
Nii et, kui ma oleks sina, hüppaks ma hommikul püsti
ja ütleks: "Siin ma olen!"
"Jah, Jumal, ma pole seda väärt, kuid ometi ma ootan,
et minuga juhtuks täna midagi head."
Teine asi, mida ütlen, on see, et ma ootan häid uudiseid.
Ma ei tea, kuidas on sinuga,
aga mul on täiesti kõrini halbadest uudistest.
Mulle meeldib saada kelleltki SMS'i, kus on kirjas: "Mul on häid uudiseid."
Või kui keegi helistab ja ütleb: "Mul on häid uudiseid!"
Me peame jagama inimestega häid asju
ja paluma Jumalalt iga päev häid uudiseid.
"Tead mis, emake hella?
Su laps sai täna 5 aines, milles ta eelmine aasta põrus."
"Tead, mis?
Henry ei joonudki end reedel purju, vaid tuli hoopis koju."
Ära võta isiklikult, kui su nimi on Henry.
"Head uudised! Mu gaasiarve läks väiksemaks!"
"Head uudised! Sain ühele tootele 20% allahindluskupongi!"
Peaksime tegema suure numbri kõigest heast.
Taavet ütleb Psalmides 27:13-14
"Ometi ma usun,
et saan näha Issanda headust elavate maal."
Mulle meeldib, et siin pole öeldud:
"Näen Issanda headust siis, kui suren ja taevasse lähen."
Ma usun täiesti, et seal on palju head ootel
ja kui aus olla, ma ei jõua ära oodata, mil kord sinna pääsen.
Usun, et see saab olema igavesti vinge paik.
Ühtlasi on mul ka hea meel saada lahti oma ihust,
kuna taevas pole mingit kalorite lugemist.
Aamen.
Me räägime muudetud elust,
millele peavad eelnema muudetud meeled ja mõtteviis.
Kui tahad saada osa sellest, mis Jumalal on su jaoks,
pead õppima mõtlema nii nagu Jumal mõtleb.
Aamen?
Mul on hästi palju õpetust mõtete ja meelte kohta,
kuna pole ühtki teist valdkonda, kus meil oleks nii palju probleeme
kui meie mõtetes.
Aamen?
Nii et esmalt pead sa mõistma,
et sul on kontroll oma mõttemaailma üle.
Teiseks pead ära tabama, kui sa ei mõtle õigeid mõtteid,
ajades need ära
ja valides nende asemele midagi paremat.
Need on kõik omaette õppetunnid, mida mul pole hetkel aega käsitleda,
mistõttu kui need teemad on sulle võõrad,
soovitan sul lugeda oma raamatut "Mõistuse lahinguväli".
See loob sulle nende teemade osas väga tugeva aluse.
Muide, üks arst ütles täna õhtul,
et üks asi, mida ta oma arsti praksises inimestele soovitab,
on mu raamat "Mõistuse lahinguväli".
See on päris hea, kas pole?
Meil on nii palju füüsilisi probleeme
ainuüksi seetõttu, et me ei mõtle õigesti.
Aamen?
Las ma öelda sulle:
ma võin põhjustada endale ühe korraliku peavalu,
kui lasen igasugu jamal, murel ja hirmul
võtta võimust oma mõtete üle.
Aamen?
Te kindlasti teate seda kirjakohta Roomlastele 12:2
"Ja ärge muganduge praeguse ajaga,
vaid muutuge meele uuendamise teel."
Seega, muutus ei leia aset enne, kui meie meeled pole muutunud.
Kui see on midagi uut su jaoks ja sa mõtled,
et sa pole midagi sellist varem kuulnud,
siis pööra lihtsalt tähelepanu sellele, millele sa mõtled.
Mõtle sellele, millele sa mõtled.
Nii et kui järgmine kord omadega heitunud ja nullis oled,
mõtle sellele, millele sa mõtled.
Kui tahad kellelgi pea maha võtta, mõtle sellele, millele mõtled.
Aamen?
Õpetussõnades 23:7 on öeldud,
et inimene on just selline nagu ta oma südames mõtleb.
Mulle meeldib öelda:
"Seal, kus on su meel, seal oled ka sa ise."
Kui mõtled piisavalt kaua šokolaadijäätisele,
siis peagi ka lähed ja ostad selle.
Su meeled olid juba ammu seal jäätisepoes
ja su keha jõuab sinna ka järgi.
On mul õigus?
On hämmastav, et kui keegi ütleb näiteks: "Šokolaad"
või "jäätis",
siis sa lihtsalt ei suuda seda taluda.
Roomlastele 8:6 on üks võrratu kirjakoht,
kus on öeldud: "Sest lihalik mõtteviis on surm."
Võisin vaadata enda peale 40 aastat tagasi;
kõigi nende probleemide ja jamade peale, mis mul olid;
mu meeled ja füüsis olid sassis;
mu rahaline seis, mu pere, mu taust...
Olen kindel, et mul oli algul väga raske
seda kõike nähes mõelda,
et kord ühel päeval on olukord totaalselt muutunud.
Miks?
Sest kui mõtleme lihalikus meeles,
mõtleme vastavalt oma loogikale ja arutlemistele.
Pole just eriti mõistlik mõelda,
et Jumal saaks kasutada kedagi, kes eitas Jeesust kolm korda.
Mulle meeldib ka pime Bartolomeus,
kes kuuldes, et Jeesus läheb mööda, lihtsalt kisendas:
Jeesus, Taaveti Poeg, halasta minu peale!”
Ja laiendatud piiblitõlge lisab sellele veel "kohe praegu!"
Kohe praegu!
See on see, kuidas me oleme.
Olen õpetanud selle kirjakoha põhjal sadu kordi,
tehes seda isegi veel mõni nädal tagasi.
Olen lugenud seda salmi mitmeid kordi,
kuid alles möödunud nädalal nägin seda sõnapaari "Kohe praegu!"
Ära kunagi arva, et Piibel aegub ja seal pole enam midagi uut.
See, et sul on see allajoonitud, ei tähenda veel, et oled näinud kõike.
Nad püüdsid Bartolomeust vaigistada.
"Ole tasa! Ole tasa! Rahune ometi maha!"
Kuid Piibel ütleb, et ta kisendas veelgi enam:
Jeesus, Taaveti Poeg, halasta minu peale!
Kohe praegu!"
Nii et ma kasutan seda "kohe praegu!"
Taavet palus Psalmides, öeldes:
"Issand, saada oma õnnistus kohe praegu."
Kas sa tahad, et Jumal aitaks sind 5 aasta pärast
või kohe praegu?
Usun, et enamus meist ei julge isegi paluda nii.
"Ma ei saa ju nõuda, et Jumal teeks seda kohe praegu."
Ma ei nõuagi, aga ma palun.
Kuidas oleks, kui see sünniks kohe? See oleks ju tore.
Kui paljud arvavad, et kohe oleks tore?
Me arvame vahel lootuse kohta, et see on...
"Ma loodan..."
"Võib-olla..."
"Üks päev..."
"Võib-olla..."
Ei! Jumal, ole mulle armuline kohe praegu!
Tervenda mind kohe praegu!
Kui see ei sünni täna, tõuse taas homme hommikul
ja ütle: "Kohe praegu!"
See on üks võitud sõnapaar.
Lihalik mõtteviis on vaid mõistuslik arutlemine
ilma Püha Vaimuta.
Teadsid sa, et see on seis, milles enamus inimesi elab?
Isegi, et inimesed on uuestisündinud, armastavad Jumalat ja käivad kirikus.
Ma ise elasin sellise mõistusliku arutelu tasandil
kes teab, kui palju aastaid,
elades lihaliku mõtteviisi järgi.
Jah, mul küll oli Kristuse meel, kuid ma ei kasutanud seda,
kuna ma elasin lihaliku meele järgi.
Roomlastele 8:6 ütleb ka seda, et Vaimu mõtteviis on elu
ja rahu.
Kui tahame, et me elu oleks täis usku,
peab see olema ka täis lootust,
sest need kaks käivad käsikäes.
Me ei saa omada üht ilma teiseta.
Me peame uskuma, et Jumal toimetab me elus iga päev,
isegi, kui me ei näe koheselt selle tulemusi.
Nagu ikka, pakume sulle tänagi Jumala Sõna.
Ma ei vabanda selle pärast kunagi,
kuna Jumala Sõna on see, mis meid muudab.
Tegu on 4 CD'ga teemal: "Kuidas tulla toime muutusega?"
Olen kindel, et osad teist
on just praegu keset muutuse protsessi oma elus.
Mõned muutused oled ehk ise valinud ja teised on tulnud ootamatult,
kuid siin need on ja sa pead nendega tegelema.
Kuid sa saad nendega hakkama,
nautides oma elu isegi keset neid muudatusi.
Nii et kasuta seda võimalust tellida endale need materjalid.
Ma armastan Jumala Sõna ja julgustan sind tegema seda sama,
sest see ei ainuüksi ei muuda meid,
aga see annab meile ka väe teha mida iganes me elus.
Elu on täis muutusi.
Kui õpime usaldama Jumalat keset oma muutusi
ja laseme Pühal Vaimul teha oma tööd keset muutusi,
võime kogeda rõõmu Tema muudatustest oma elus.
Saa teada, kuidas muudetud elule eelnevad muudetud meeled,
tellides endale 4 CD seeria: "Kuidas tulla toime muutusega?"
Püha Vaim tuleb, et teha sinuga koostööd su elus,
nii et kõik see, mis on su sees, tuleks esile.
Tema muudab ja taastab
ja Püha Vaim on ka ainuke,
kes teab parimat õigemat aega su elus
ja kõige õigeimat viisi, kuidas midagi teha.
Ta tõesti on me nõuandja.
Telli endale juba täna, kasutades ekraanil olevat infot.
JOYCE KAASA
Jumal vihkab pattu tänu sellele, mida patt meiega teeb.
Samas Ta armastab patuseid.
Ta on valmis ja avatud aitama meid ületama pattu oma elus,
kui me vaid ainult annaksime Talle loa selleks.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks,
jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele.